alexandrainst/scandi-wiki huggingface dataset:
Magasinet New York

New York er eit amerikansk vekeblad. Det tek for seg livet, kulturen, politikken og moten i New York by. Bladet blei grunnlagt i 1968 av Milton Glaser og Clay Felker som ein konkurrent til The New Yorker. Det var frekkare og mindre høfleg i stilen enn konkurrenten, og bidrog til utviklinga av såkalla new journalism. 

I 2009 var opplaget på 408 622, og 95,8 % av desse kom frå abonnement. Nettstadane til bladet — NYmag.com, Vulture.com, The Cut og Grub Street — hadde i 2013 over 14 millionar besøk kvar månad.

I 2018 la eigaren til bladet, New York Media, inn ein betalingsmur for alle nettstadene sine, følgd av fleire oppseiingar tidleg i 2019.

Kjelder 

Denne artikkelen bygger på «New York (magasin)» frå  og «New York (magazine) » frå ,  den 26. mars 2019.

Bakgrunnsstoff

USA-amerikanske tidsskrift
Engelskspråklege tidsskrift
Skipingar i 1968
New York City
Olai Eikeland

Olai Ingemar Eikeland () var ein gardbrukar frå Vennesla, aktiv politikar for Senterpartiet.

Eikeland var son til ein gardbrukar og dreiv sjølv gard frå 1935 til 1980. Han var mykje aktiv i styringa av ymse landbrukstiltak, såleis var han styreformann 1945-55 i Vennesla Meieri og 1958-69 i Agder kjøpelag. Periodane 1953-58, 1961-75 var han formann i Vest-Agder bondelag.

Eikeland engasjerte seg òg i partipolitikk og var medlem i Vennesla kommunestyre 1947-51 og 1954-75. Deretter var han formann 1975-83 for bygningsrådet i Vennesla. Stortingsperioden 1958-61 var Eikeland fyrste varamann til Tinget frå Vest-Agder, møtte tidvis på Stortinget. Hausten 1961 vart han vald inn på Stortinget for Senterpartiet i Vest-Agder. Ugreie med valavviklinga i fylket, gjorde at det vart halde omval vinteren 1962. Omvalet skipla ikkje mandatfordelinga i Vest-Agder, så Eikeland kunne halde fram med fast tingsete. Han var medlem i Landbrukskomiteen.

Etter han gjekk ut av kommunestyret i Vennesla i 1975, vart Eikeland vald inn i fylkestinget i Vest-Agder og sidan attvald i 1979, dermed vart han verande fylkestingmedlem i åtte år, 1976-83.

Elles var Eikeland medlem i Synodestyret til Den evangelisk-lutherske frikyrkja 1951-59 og 1970-71. Fireårsbolken 1963-67 var han styremedlem i Direktoratet for vilt og ferskvannsfisk.

Kjelder
Stortingsbiografi

Stortingsrepresentantar 1958-1961
Stortingsrepresentantar 1961-1965
Folk frå Vennesla
Harald Lyche

Harald Heyerdahl Lyche () var ein norsk lækjar frå Drammen, aktiv målmann og samfunnsbyggjar i Vestre Slidre.

Lyche vart cand.med. i 1892. Dei neste tre åra var han amanuensis i Sogndal. Sidan var han kommunelækjar 1895-98 i Vestre Slidre og 1899-1908 i Fredrikstad, der han ei tid var medlem i bystyret og stod bak skipinga av Austfold Mållag. I 1908 fekk han stillinga som distriktslækjar i Nord-Valdres, ein jobb han hadde til 1931. 

Frå 1908 budde Lyche i Vestre Slidre. Her var han ei drivande kraft i samfunnslivet. Særleg iherdig arbeidde han for å få opp ein sjukheim i bygda, eit minnesmerke over han vart reist ved sjukeheimen etter han var død. Lyche skipa Vestre Slidre mållag og var formann 1912-22 i Valdres norskmålslag. Jamt og samt skreiv han avisartiklar som kom på trykk i avisene Valdres, Bonden og Den 17de Mai.

Lyche var «ein folkjær og dugande lækjar, eit hartegodt menneske og ei eldsjel». Han var godt hjelpa av kona Asta. Harald Lyche var morbror og fosterfar til Karl Lyche.

Kjelder
Norsk Allkunnebok. VIII. bandet. 1957

Norske legar
Folk frå Drammen
Folk frå Vestre Slidre
Målfolk
Katjha

Katjha (pandjabi , engelsk kacch, kaccha, kacchera eller kachera) er ein kort brok pålagd innvigde sikhar å bruke. Han er ein av dei fem K-ane i sikhismen. Buksene var historisk knytte til det å kunna ri
og forflytta seg raskt i samband med krigføring.

Kjelder

Bukser
Sikhisme
Ord frå panjabi
Artos

Artos (, gammalgresk for ‘brød’) er eit stykke heva brød som blir signa under gudstenesta i ortodoks og orientalsk katolsk kristendom.

Til påske blir det brukt ein stor artos med eit segl som syner oppståinga til Kristus. Mindre brød blir signa i eit rituale kalla artoklasia og i samband med andre høve som festdagar for helgenar, bryllaup, minnegudstenester og likande.
Etter signinga blir dei skorne opp og delte ut til kyrkjelyden.

Galleri

Kjelder

Brød
Påske
Ortodoks kristendom
Orientalsk katolsk kristendom
Kristen liturgi
Mat og kristendom
Mat og religion
Påskeveka

Påskeveka er den veka i kyrkjeåret som følgjer påske. Påskeveka byrja med påskedagen (sundag) og varer fram til laurdagen før 2. søndag i påsketida. Andre påskedag  er også ein heilagdag i påskeveka.
Påskeoktaven er ei gammal nemning på denne veka som også inkluderer 2. søndag i påsketida.

I ortodoks kristendom er veka kjend som paschaveka, den strålande veka eller fornyingsveka.

På folkemunne bruker ein gjerne omgrepet «påskeveka» om veka mellom palmesundag og påskedag, altså det som i kyrkjeleg språkbruk blir rekna som den stille veka.

Kjelder 

Denne artikkelen bygger på «Påskveckan» frå ,  den 26. mars 2019.  

 
 Nationalencyklopedin (krev innlogging)

Påskveka
Veker
Kyrkjeåret
Hanna Jensen

Hanna Jensen () er ein færøysk adjunkt og politikar for partiet Framsókn. I februar 2019 vart ho medlem av Færøyanes regjering som utdannings- og forskingsminister.

Etter studentereksamen har ho tatt  mastergrad i færøysk og fransk språk og litteratur, i tillegg til eksamenar i pedagogikk og jus, ved Københavns Universitet og Fróðskaparsetur Føroya. Jensen har vore adjunkt og studietrettleiar ved den vidaregåande skulen i Kambsdalur sidan 2005, etter å ha undervist ved den tekniske skulen i Klaksvík. Jensen har òg vore timelærar i færøysk litteratur ved Føroya Læraraskúli. Ho er busett i Norðragøta.

Jensen har vore medlem av kommunestyret i Eysturkommuna sidan 2009, og har leia både velferdsutvalet og kulturutvalet.  Ho representerte Fólkaflokkurin fram til 2011, då ho tok initiativ til å danna det nasjonale og liberale partiet Framsókn saman med Poul Michelsen. Jensen har sidan vore nestformann i partiet. I perioden 2011–2015 var ho vararepresentant til Lagtinget, der ho periodevis møtte for representantane Poul Michelsen og Janus Rein. I 2015 vart Jensen innvalgt som representant.

Jensen har vore fransk konsul på Færøyene sidan 2010.

Referansar 

Denne artikkelen bygger på «Hanna Jensen» frå ,  den 26. mars 2019.  
 

Konsular
Sider utan gjennomgåtte omsetjingar
Færøyske politikarar
Martin Bormann

Martin Bormann () var den personlege sekretæren til Adolf Hitler og partisekretær i NSDAP. Under andre verdskrigen var han ein av dei meste innverknadsrike personane i Det tredje riket som kontrollerte tilgang til Hitler og over partiapparatet.

Kjelder 

Denne artikkelen bygger på «Martin Bormann» frå ,  den 26. mars 2019.  
 

Døde ved sjølvmord
Folk frå Harz landkrets
Folk frå Nazi-Tyskland
Ottar Lie

Ottar Lie () var ein norsk jarnarbeidar, politikar og motstandsmann, fødd i Løten i Hedmark.

Lie var eldste son til ein kjelsmed busett i Løten. Han fekk sjølv jarnarbeid til yrke. Tidleg engasjerte han seg i arbeidarrørsla, frå 1917 til -19 var han formann i Samorganisasjonen i Løten. Deretter var han 1921-23 styrar for Samorg-kontoret i Hamar og sekretær i Det norske Arbeidarpartiet. Då partiet kløyvde seg hausten 1923, slutta Lie seg til Norges Kommunistiske Parti. Frå 1927 var han partisekretær i NKP og medlem i sentralkomiteen. Under den tyske okkupasjonen av Noreg frå sommaren 1940 var Lie mykje aktiv i motstandsrørsla. Han «vart arrestert etter eldkamp med Gestapo» og skoten i Trandumskogen.

Kjelder
Norsk Allkunnebok. VIII. bandet. 1957

Norske motstandsfolk
Folk frå Løten
Tremaster mirabilis

Tremaster mirabilis er ei sjøstjerne i familien Asterinidae.

Kjelder 

Sjøstjerner
Alf Gunnestad

Alf Gunnestad () var ein norsk flypioner og seinare distriktsjef for flykontrollen på Austlandet (Fornebu)

Gunnestad vart utdanna til flygar ved Hærens Flyveskole på Kjeller i 1925, og fekk trafikkflygarsertifikat i 1927.  Han  flaug seinare nattpostruta til København. Han deltok som flygar under Thorshavnekpedisjonen til Lars Christensen i 1933/34. Gunnestadbreen i Dronning Maud Land er oppkalla etter han. 

Under andre verdskrigen var han aktiv i Heimefronten og rømde i februar 1945 til Sverige. Han jobba der for norske politityrkar og vart leiar for den norske forlegginga Ulvsunda. Etter krigen var han tilsett i Luftfartsdirektoratet som distriktssjef.

Gunnestad var aktiv i luftsportsverksemda. Han fekk Norsk Aero Klubbs heidersteikn i 1969 og verka som frivillig instruktør for ungdom som ynskte å ta flysertifikat.

Kjelder

Denne artikkelen bygger på «Alf Gunnestad» frå ,  den 28. mars 2019.

Bakgrunnsstoff
Alf Gunnestad fløy for Allers Flyveklubb. Bilde fra Digitalt Museum
Alf Gunnestad - Flypioner, Rob J.M. Mulder, 2017

Norske flygarar
Nordmenn frå andre verdskrigen
Redningsteneste

Redningsteneste (engelsk search and rescue, forkorta SAR), òg kalla søk og redning, er ei nemning på omgåande innsats frå fleire samvirkepartnarar for å redde menneskje frå død eller skade som følgje av akutt ulukke eller fare.

Søk og redning kan gjennomførast både på land og over hav, og med ulike metodar og framkomstmidlar, slik som helikopter, båt, landbaserte motoriserte framkomstmidldel eller til fots.

Internasjonale overeinskomstar, mellom anna SAR-konvensjonen (International Convention on Maritime Search and Rescue, 1979) og ICAO-konvensjonen (Convention on International Civil Aviation 1944), ligg til grunn for korleis redningstenesta skal fungere internasjonalt.

Redningstenesta i Noreg

Det offentlege har ei redningsplikt overfor personar i nød i Noreg. Organisering, ansvar og oppgåver for redningstenesta er fastsett i kongeleg resolusjon «Organisasjonsplan for redningstjenesten» av 19. juni 2015.

Redningstenesta er ikkje ein organisasjon, men ei nemning på eit samvirke mellom offentlege, frivillige og private aktørar. Redningstenesta tek hand om ein funksjon som ingen enkeltorganisasjon har kapasitet til å ta hand om sjølv. Kva for aktørar som blir mobiliserte i kvar enkelt søk- og redningsaksjon, avheng av typen hending og kva for ressursar som trengst og er tilgjengelege i området.

Redningstenesta er ei integrert teneste, noko som inneber at ho omfattar alle typar redningsaksjonar knytte til land-, sjø- og luftredning. Verdien og nytteverknaden av redningstenesta strekker seg utover det å redde menneske frå skade og død. Redningstenesta medverkar til tryggleik for folkesetnad og næringsliv og er viktig for næringar som fiskeri og petroleumsverksemd.

Samvirkeprinsippet 
Samvirket er grunnleggjande for redningstenesta. Alle offentlege organ som har kapasitet, informasjon eller kompetanse som er eigna til redningsformål, pliktar å bidra i redningstenesta med tilgjengelege kapasitetar, kompetansar og fullmakter. Samvirkeprinsippet inneber at alle aktørar har eit sjølvstendig ansvar for å sikre eit best mogleg samvirke både i det førebuande arbeidet og ved redningsaksjonar. For private aktørar er dette eit samfunnsmessig ansvar, ikkje eit juridisk ansvar.

Koordinering 
Redningstenesta blir administrativt koordinert av Justis- og beredskapsdepartementet. Leiing og koordinering av redningsaksjonar blir utført av to hovudredningssentralar i Bodø og Sola, og av 13 underliggjande lokale redningssentralar, som utfører verksemda si frå politidistrikta og frå Sysselmannen på Svalbard.

Referansar 

Sider utan gjennomgåtte omsetjingar
Odd Lindbäck-Larsen

Odd Lindbäck-Larsen () var ein norsk generalmajor og forfattar som stod i forgrunnen under det tyske felttoget mot Nord-Noreg i 1940.

Lindbäck-Larsen var son til ein jarnbanefullmektig i Oslo. Sjølv gjekk han 1919-21 den militære høgskulen og gjorde teneste i det norske militæret. Frå 1934 til -36 var han militæratteché i Helsinki, og deretter 1936-40 stabssjef ved  6. divisjon. Han deltok i 1940 i krigen i Nord-Noreg. Etter verdskrigen var han 1946-52 oberst og sjef for Agder infanteriregiment, avbrote av eitt år (1948-49) som sjef for Tysklandsbrigaden. I 1952 vart han utnemnd til generalmajor, og fram til 1956 sjef for distriktskommando Nord-Noreg. Han avslutta si militære tenestetid som øvstkommanderande for Forsvaret i Nord-Noreg.

Lindbäck-Larsen var ein habil skribent og skreiv ei rekke militærfaglege artiklar, skrifter  og bøker, så som Skandinavias sikkerhet frå 1932 og Militær psykologi frå 1934. I tida etter 1945 gav han ut fleire verk om norsk krigshistorie, mellom dei Dei norske hær og 1814, og elles bøker om norsk krigsinnsats 1940-45.

Kjelder
Norsk Allkunnebok. VIII. bandet. 1957

Norske generalar
Norske sakprosaforfattarar
Folk frå Oslo
Ardagger

Ardagger er ein kommune (Marktgemeinde) i distriktet Amstetten i forbundslandet Niederösterreich i Austerrike. Kommunen har ei flatevidd på 46,9 km² og i kring 3 500 ibuarar. Landsbyen Ardagger Markt ligg 250 meter over havet. Han hyser kommuneleiinga og er ein av fire landsbyar i kommunen.

Kjelder
Denne artikkelen bygger på «Ardagger» frå ,  den 27. mars 2019.  
 

Kommunar i Niederösterreich
Petter Lillebrænd

Petter Lillebrænd () var ein skulemann frå Nord-Aurdal.

Lillebrænd utdanna seg til cand.mag. i 1921 og cand.real. i 1923. Frå 1922 til 1952 underviste han ved den høgre allmennskulen til Gjøvik kommune. Han styrte elles yrkesopplæringa i Gjøvik frå 1936. Til sist var han rektor ved Gjøvik fylkesyrkesskole i tida 1952–65.

Lillebrænd var ein mann med stor tillit i Gjøvik-samfunnet. Såleis representerte han partiet Venstre i Gjøvik bystyre i 33 år (1929–59, 1964–67), 19 av åra med plass i formannskapet. Han var elles medlem i skulestyret og andre kommunale nemnder. Av ideelle lag og organisasjonar kan nemnast at han var formann i ungdomslag, og frå 1945 mangeårig formann i Folkeakademiens Landsforbund.

I 1949 gav han ut boka I krig langs Begna.

Kjelder
Norsk Allkunnebok. VIII. bandet. 1957

Norske skulefolk
Folk frå Nord-Aurdal
Folk frå Gjøvik
Asbjørn Granheim

Asbjørn Granheim () var ein gardbrukar og politikar frå Nord-Aurdal. Han var ordførar i kommunen i 26 år og representerte Oppland og Senterpartiet på Stortinget 1969-73.

Granheim var son til ein gardbrukar i Ulnes-grenda, dreiv sjølv farsgarden frå 1932. Han engasjerte seg tidleg i politikken. Frå 1931 til 1971 var han medlem i Nord-Aurdal kommunestyre, bortsett frå dei fire åra under andre verdskrigen med NS-styring. Han var varaordførar 1937–41 og i 1945, sidan ordførar frå 1945 til 1971. I tillegg var han 1960-71 med i skulestyret og 1964-71 i helserådet i Nord-Aurdal. Granheim var mykje oppteken av kraftforsyninga, såleis medlem i Samarbeidsnemnda for elforsyninga for Valdres og Vestoppland i tida 1948-63 og elles medlem i elektrisitetsnemnda i Nord-Aurdal frå 1952 til -74. Også medlem i Forliksrådet 1952-71.

Hausten 1969 vart Granheim vald til stortingsrepresentant frå Oppland, etter han hadde vore varamann i den førre fireårsbolken. På Stortinget var han 1969-72 medlem i Protokollkomiteen. Då Korvald-regjeringa kom til makt i oktober 1972, vart han flytta over i Administrasjonskomiteen. Han stilte ikkje ved stortingsvalet 1973.

Kjelder
Stortingsbiografi

Stortingsrepresentantar 1969-1973
Folk frå Nord-Aurdal
Haidershofen

Haidershofen er ein kommune (Gemeinde) i distriktet Amstetten i forbundslandet Niederösterreich i Austerrike. Kommunen har ei flatevidd på 31,9 km² og i kring 3 700 ibuarar. Landsbyen Haidershofen ligg ved austbreidda av elva Enns, ei 5 kilometer nordaust om Steyr i Oberösterreich. Kommune omfattar elles fem andre landsbyar og grender.

Kjelder
Denne artikkelen bygger på «Haidershofen» frå ,  den 28. mars 2019.  
 

Kommunar i Niederösterreich
Ennsdorf

Ennsdorf er ein kommune (Gemeinde) i distriktet Amstetten i forbundslandet Niederösterreich i Austerrike. Kommunen har ei flatevidd på 7,69 km² og i kring 3 000 ibuarar. Landsbyen Ennsdorf ligg ved austbreidda av elva Enns, 250 meter over havet, der elva renn ut i Donau.

Kjelder
Denne artikkelen bygger på «Ennsdorf» frå ,  den 28. mars 2019.  
 

Kommunar i Niederösterreich
Behamberg

Behamberg er ein kommune (Gemeinde) i distriktet Amstetten i forbundslandet Niederösterreich i Austerrike. Kommunen har ei flatevidd på 20,3 km² og i kring 3 400 ibuarar. Behamberg ligg 2 km aust om byen Steyr i Oberösterreich.

Landsbyen/krinsen Behamberg/Penz, 504 meter over havet, hyser kommunesenteret og er heimstad til om lag 1900 menneske. Dei andre ibuarane er fordelte på tre mindre krinsar/grender.

Kjelder
Denne artikkelen bygger på «Behamberg» frå ,  den 28. mars 2019.  
 

Kommunar i Niederösterreich
Muslim League

All-India Muslim League, kjend som Muslim League, var eit politisk parti skipa i Britisk India ved byrjinga av 1900-talet. Det dreiv ein kampanje for muslimar i kolonien, parallelt med det hindudominerte Kongresspartiet sin kamp for sjølvstyre og etter kvart sjølvstende. Kampen enda med delinga av Britisk India og danninga av Pakistan i 1947.

Etter danninga av dei to sjølvstendige landa fortsette partiet som eit mindre politisk parti i India, Indian Union Muslim League, som har vore del av fleire regjeringar. Partiet har gått gjennom fleire delingar. I Pakistan heldt det fram som Pakistan Muslim League eller berre Muslim League. I Bangladesh blei partiet gjenoppliva i 1976, men utan større støtte eller makt.

Kjelder

Denne artikkelen bygger på «All-India Muslim League» frå , og «All India Muslim League» frå  den 28. mars 2019.  
 
Britisk India
Tidlegare politiske parti i India
Tidlegare politiske parti i Pakistan
Jakob von der Lippe

Jakob von der Lippe () var ein norsk marineoffiser, admiral frå 1930. Biskopen Jacob von der Lippe var bestefar hans.

Lippe var fødd i Fjell. Han tok teneste i sjøforsvaret, der han var offiser frå 1893. Med åra vart han forfremja til premierløytnant i 1895, kaptein i 1900 og kommandørkaptein i 1912. 1899-1901 hadde han tilsyn med bygginga av panserskipa «Norge» og «Eidsvold» i Newcastle-upon-Tyne. 1901-10 var han kanonkontrollør i Marinen og 1914-17 sjef for skyte- og signalskulen i Marinen.

Den 13. oktober 1916 vart Lippe utnemnd til sjef for flystellet til Marinen, då den nye våpengreina vart organisert og lagd under Den Kongelege Norske Marine. Fire månader seinare vart han øvste leiar for flyvåpenet til Marinen, ein kommandoposisjon han hadde til 13. januar 1930.

Lippe var kommanderande admiral frå 1930 til august 1934. 1930-33 var han òg sjef for Admiralstaben.

Kjelder
Norsk Allkunnebok. VIII. bandet. 1957
Hvem er hvem, 1948

Norske admiralar
Folk frå Fjell
Lalla Carlsen

Lalla Carlsen () var ein norsk skodespelar. Ho heitte eigenleg Haralda Petrea Christensen, men vart kalla Lalla frå ho var lita. I 1917 vart ho gift med kapellmeister Carsten Carlsen og kjent under scenenamnet Lalla Carlsen. 
Ho scenedebuterte i 1914 og utvikla seg frå songar til skodespelar, med ein brei karriere innan revy, film og folkeleg komedie.

Carlsen var ved Chat Noir trå 1915 til 1947, ved Casino 1927–1928 og Carl Johan Teateret 1940–1943. Etter 1947 arbeidde ho som frilans skodespelar, både i film, ved revyscener og for Riksteateret. 

Carlsen mottok Kongens Fortjenstmedalje i gull (1949) og Statens kunstnerlønn (1958). Gata Lallakroken (både i Oslo og Svelvik) er oppkalla etter ho, det same er Lalla Carlsens gate i Stavanger. 

Programleiaren Vibeke Sæther er barnebarn av Lalla Carlsen.

Referansar 

Denne artikkelen bygger på «Lalla Carlsen» frå ,  den 29. mars 2019.

Bakgrunnsstoff

Folk frå Svelvik
Norske skodespelarar
Kongens fortenestmedalje i gull
Sider utan gjennomgåtte omsetjingar
Birger Grinde

Birger Grinde () var ein norsk flygar og lufttrafikkinspektør i Luftfartsdirektoratet.

Grinde vart utdanna som flygar ved Marinens Flyveskole og fekk «Flygervingen» i 1931.  Han vart tilsett i DNL i 1937 og flaug innanlands med Junkers Ju 52 i åra før andre verdskrigen. 

Hausten 1939 vart han beordra som nestkommanderande ved Marinens flyavdeling på Skattøra og deltok i kampane ved Narvik i 1940, før han måtte overlevera  Skattøra flystasjon til tyskarane. Etter at kampane i Noreg var over kom han seg først over til Sverige, og sidan til England. Under krigen var han først instruktør i Little Norway. Frå 1942 var han knytt til  333. skvadron i Storbritannia og flaug mellom anna Catalina. Etter krigen vart han tilsett som lufttrafikkinspektør i Luftfartsdirektoratet. Grinde var norsk rådsrepresentant ved Den internasjonale organisasjonen for sivil luftfart (ICAO) i periodane 1953-56 og 1971-74. Han gjekk av med pensjon frå stillinga som lufttrafikksjef i Luftfartsverket hausten 1978.

Referansar 

Denne artikkelen bygger på «Birger Grinde» frå ,  den 28. mars 2019.  
 

Norske flygarar frå andre verdskrigen
Norske flygarar
Montsoreau

Montsoreau er ein kommune i Frankrike i departementet Maine-et-Loire. Han ligg ved elva Loire, 250 km sørvest for Paris. 

Montsoreau har om lag 447 innbyggjarar. Ein person frå Montsoreau vert kalla Montsorellien.

Demografi 
Figur over befolkningsutvikling i Montsoreau

Kjelder

Bakgrunnsstoff 

Kommunar i Maine-et-Loire
Maine-et-Loire
Den internasjonale organisasjonen for sivil luftfart

Den internasjonale organisasjonen for sivil luftfart, engelsk International Civil Aviation Organization (ICAO) er SN sin organisasjon for luftfart. ICAO utarbeider standardar og råd til framgangsmåtar for sikker luftfart mellom statar på alle fagområda innan luftfarten. Han bidreg òg på andre måtar til å utvikla internasjonal luftfart på ein sikker og effektiv måte.

ICAO har hovudkvarter i Quartier international de Montreal i Canada.

Historie 
I november 1944 vart 55 land og styresmakter invitert til ein luftfartskonferanse i Chicago. Vertskapet var den amerikanske regjeringa, i samarbeid med allierte land. 54 land møtte til konferansen, der Chicago-konvensjonen om sivil luftfart vart underteikna av 52 land den 7. desember 1947. Dette var starten for ICAO, som vart offisielt oppretta i 1947 etter at konvensjonen var ratifisert av ei tilstrekkeleg mengd land. Noreg ratifiserte konvensjonen den 5. mai 1947.

Luftfart
SN-organisasjonar
Sider utan gjennomgåtte omsetjingar
Skipingar i 1947
Partnair

Partnair var eit norsk charterselskap som vart danna i 1985 ved ei samanslåing av fleire selskap, mellom anna Nor-Fly Charter. Selskapet hadde hovudbase på Fornebu. 

Selskapet opphøyrde kort tid etter at eit av flya, ein Convair CV-580, LN-PAA styrta i Skagerrak den 8. september 1989.

Kjelder

Denne artikkelen bygger på «Partnair» frå ,  den 29. mars 2019.  
 
Tidlegare norske flyselskap
Skipingar i 1985
Nedleggingar i 1989
Sider utan gjennomgåtte omsetjingar
Johan Litleskare

Ole Johan Jonsson Litleskare () var ein gardbrukar, gartnar og lokalhistorikar.

Litleskare var fødd i Åsane i Hordaland og voks opp i Alversund, dit foreldra hans flytta. Sjølv utdanna han seg til gartnar, tok seinare over farsgarden då han var odelsgut.

Etter Litleskare i 1925 kom med Øydejorder, gløymde gardsnamn og borttynte gardar i Nordhordland, gav han frå 1929 ut eit titals arbeid om ymse kyrkjer i Nordhordland. Han skreiv òg mange artiklar prenta i sogelagsskrift og i aviser.

Kjelder
Norsk Allkunnebok. VIII. bandet. 1957

Folk frå Lindås
Norske gardbrukarar frå 1900-talet
Norske lokalhistorikarar
Med Israel for fred

Med Israel for fred (MIFF) er ein norsk interesseorganisasjon som arbeider for å skape større sympati for Israel og jødar.

MIFF vart starta som ei arbeidsgruppe blant norske studentar i Oslo i 1975. Organisasjonen vart formelt stifta tre år seinare, i 1978. Organisasjonen har vakse frå 6720 medlemmer i 2007 til 10 633 medlemmer i 2017.

Styreleiar i MIFF er Bengt-Ove Nordgård. Organisasjonen har fire tilsette. Dagleg leiar og ansvarleg redaktør er Conrad Myrland.

Bakgrunnsstoff 
 Offisiell nettstad

Norske politiske organisasjonar
Skipingar i 1978
Visjon Norge

Visjon Norge (eller TV Visjon Norge) er ein norsk kristen fjernsynskanal, som var skipa i 2003 som den første skandinaviske kristne fjernsynskanalen som sender 24 timar i døgnet. Grunnleggjar og sjefsredaktør er Jan Hanvold. Ein systerkanal basert i Sverige, TV Vision Sverige, vart skipa i 2015.

Bakgrunnsstoff 
 Offisiell nettstad

Norske fjernsynskanalar
Skipingar i 2003